**BALANSĒŠANAS LĪGUMS**

*Līguma datums ir pēdējā pievienotā*

 *droša elektroniskā paraksta laika zīmoga datums*

 Akciju sabiedrība “Augstsprieguma tīkls” (turpmāk – PSO), reģistrācijas numurs: 40003575567, juridiskā adrese: Dārzciema iela 86, Rīga, LV-1073, kuru saskaņā ar statūtiem un 2024. gada 1. februāra pilnvaru Nr. 2.6/2024/11 pārstāv divi valdes locekļi, no vienas puses, un sabiedrība ar ierobežotu atbildību “\_\_\_\_\_\_\_\_\_\_” (turpmāk tekstā – BPS), kuru saskaņā ar \_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_, no otras puses (turpmāk tekstā kopā sauktas Puses vai katra atsevišķi Puse), izsakot gribu brīvi, bez maldiem, viltus un spaidiem, noslēdz šādu Līgumu (turpmāk – Līgums):

1. **Līguma priekšmets**
	1. Šī Līguma ietvaros PSO apņemas BPS nodrošināt balansēšanas pakalpojumu un BPS ir tiesīgs sniegt balansēšanas pakalpojumu citam elektroenerģijas tirgotājam (turpmāk – tirgotājs). Līguma ietvaros BPS veic norēķinus ar PSO par balansēšanas jaudas uzturēšanu.
	2. Šī Līguma 1.1. punktā minētā balansēšanas pakalpojuma nodrošināšana ietver balansēšanas pakalpojuma sniegšanu BPS, t.i. balansēšanas elektroenerģijas pārdošana vai iepirkšana no BPS tādā apjomā, kāds nepieciešams, lai nodrošinātu, ka BPS pārdotās elektroenerģijas daudzums katrā nebalansa aprēķina periodā atbilstu sistēmā nodotās elektroenerģijas daudzumam un nopirktās elektroenerģijas daudzums atbilstu no sistēmas saņemtās elektroenerģijas daudzumam.
2. **Balansēšanas līguma balansēšanas pakalpojuma sniegšanas noteikumi**
	1. šī Līguma neatņemama sastāvdaļa ir Balansēšanas līguma Balansēšanas pakalpojuma sniegšanas noteikumi un to pielikumi (turpmāk – Noteikumi), kurus izstrādā un apstiprina PSO.
	2. Noteikumus pēc to apstiprināšanas PSO publicē savā interneta vietnē [www.ast.lv](http://www.ast.lv), norādot datumu, kad Noteikumi stājas spēkā. Noteikumus Puses neparaksta. Parakstot šo Līgumu, BPS apliecina, ka ir iepazinies ar Noteikumiem, piekrīt tiem, apņemas tos ievērot un ka tam Noteikumi ir pieejami.
	3. PSO var izstrādāt grozījumus Noteikumos, par izstrādātajiem grozījumiem informējot BPS 30 (trīsdesmit) dienas pirms šo grozījumu spēkā stāšanās.
	4. Noteikumu prasību neievērošana ir uzskatāma par šī Līguma pārkāpumu.
3. **Līgumā lietotie termini**
	1. Šajā līgumā lietotie termini izskaidroti Noteikumos.
4. **Pušu tiesības un pienākumi**
	1. Šajā Līgumā noteiktās Pušu tiesības un pienākumus Puses pilda saskaņā ar spēkā esošo normatīvo aktu prasībām, t.sk. arī Elektroenerģijas tirgus likuma 4. panta otrajā daļā minēto Tīkla kodeksu (turpmāk – Tīkla kodekss).
	2. PSO pienākumi:
		1. izstrādāt un apstiprināt Noteikumus un publicēt tos savā interneta vietnē [www.ast.lv](http://www.ast.lv);
		2. nodrošināt nepārtrauktu un kvalitatīvu balansēšanas pakalpojuma sniegšanu;
		3. veikt norēķinus par balansēšanas pakalpojuma sniegšanu un balansēšanas jaudas uzturēšanu;
		4. noteikt nebalansa apgabalu;
		5. noteikt saistību izpildes nodrošinājuma apmēru.
	3. BPS pienākumi:
		1. ievērot PSO apstiprinātos Noteikumus;
		2. veikt norēķinus par balansēšanas pakalpojuma sniegšanu un balansēšanas jaudas uzturēšanu;
		3. sniegt PSO šajā Līgumā un Noteikumos noteikto nepieciešamo informāciju;
		4. iesniegt saistību izpildes nodrošinājumu saskaņā ar šo Līgumu un Noteikumiem;
		5. 10 (desmit) dienu laikā pēc tam, kad PSO ir pilnībā vai daļēji izmantojis BPS iesniegto saistību izpildes nodrošinājumu, to atjaunot;
		6. nekavējoties, bet ne vēlāk kā 2 (divu) darba dienu laikā informēt PSO par sava uzņēmuma juridiskā statusa (tajā skaitā arī par uzsāktu (pasludinātu) maksātnespējas procesu, uzsāktu (ierosinātu) tiesiskās aizsardzības procesu, uzsāktu likvidāciju vai reorganizāciju) maiņu, un veikt nepieciešamās izmaiņas šajā Līgumā.
	4. PSO tiesības:
		1. izstrādāt un apstiprināt Noteikumu grozījumus.
	5. BPS tiesības:
		1. saņemt balansēšanas pakalpojumu;
		2. iesniegt priekšlikumus grozījumiem Noteikumos;
		3. sniegt balansēšanas pakalpojumu citam elektroenerģijas tirgotājam, par to informējot PSO saskaņā ar šī Līguma 5.6. punktu;
		4. veikt priekšapmaksu par balansēšanas jaudas uzturēšanu.
5. **BPS sniegtā informācija un pušu informācijas apmaiņas kārtība**
	1. Šī Līguma ietvaros Puses savstarpējai saziņai piemēro šādus nosacījumus, ja vien Noteikumos nav noteikts citādāk:
		1. PSO adresētas atskaites un akti nosūtāmi un saskaņojami, izmantojot PSO e-pasta adresi: uzskaite@ast.lv;
		2. informācija par plānoto elektroenerģijas izstrādi, patēriņu un tirdzniecības darījumiem prognožu un pozīciju paziņošanai un precizējumiem nosūtāma PSO, izmantojot PSO e-pasta adresi: meter@ast.lv;
		3. BPS sagatavotie rēķini ir jānosūta uz PSO norādīto juridisko adresi vai uz PSO e-pasta adresi: rekini@ast.lv;
		4. atskaišu un aktu saskaņošanai ar BPS izmantojama BPS e-pasta adrese: epasts@epasts.lv;
		5. informācija par pozīcijas un galapozīcijas apstiprināšanu nosūtāma BPS, izmantojot BPS e-pasta adresi: epasts@epasts.lv;
		6. PSO elektroniski sagatavotie rēķini ir jānosūta uz šādu BPS e-pasta adresi: epasts@epasts.lv.
	2. Šī Līguma 5.1.1., 5.1.2., 5.1.3. un 5.1.5.  punktā minētos paziņojumus Puses var iesūtīt bez droša elektroniska paraksta. Pusei ir pienākums pēc otras Puses pieprasījuma nekavējoties iesniegt pa e-pastu sūtītā iesnieguma oriģinālu vai iesniegt iesniegumu ar drošu elektronisku parakstu.
	3. Ja šajā Līgumā vai Noteikumos nav noteikts citādi, visi paziņojumi un cita veida korespondence, kas attiecas uz šo Līguma un Noteikumu izpildi, sūtāmi uz:
		1. korespondence adresēta PSO sūtāma uz e-pasta adresi: ast@ast.lv ar drošu elektronisko parakstu vai pa pastu uz juridisko adresi;
		2. korespondence adresēta BPS sūtāma uz e-pasta adresi: epasts@epasts.lv ar drošu elektronisko parakstu vai pa pastu uz juridisko adresi;
		3. ja BPS šī Līguma ietvaros paziņojis PSO, ka korespondence sūtāma uz citu adresi, kas nav BPS juridiskā adrese, PSO saziņai ar BPS izmanto tā rakstveidā paziņoto adresi;
		4. savstarpējā korespondence var tikt nodota Pusēm personīgi, saņemot atzīmi par dokumenta saņemšanu;
		5. paziņojumi par Balansa vadības sistēmas darbības pārtraukumiem vai ierobežojumiem tiek nosūtīti BPS uz e-pasta adresi: epasts@epasts.lv
	4. Šī Līguma 1. pielikumā norādīta informācija par BPS. Šī Līguma 2. pielikumā norādīta informācija par PSO.
	5. Mainot savu nosaukumu, adresi, e-pastu vai citus rekvizītus (izņemot norēķinu kontu kredītiestādē), Līguma 5.1. vai 5.3.  punktā vai šī Līguma 1. vai 2. pielikumā minētā kontaktinformācija, kā arī par komunikāciju ar otru Pusi atbildīgu peronu (ja tāda tika nozīmēta), katra Puse apņemas nekavējoties, bet ne vēlāk kā 7 (septiņu) dienu laikā paziņot otrai Pusei par izmaiņām, pretējā gadījumā par saņemtiem uzskatāmi uz šajā Līgumā norādīto, vai pēdējo paziņoto adresi nosūtītie paziņojumi. Visi paziņojumi Līguma sakarā nosūtāmi uz Līgumā minētajām adresēm, un tiek uzskatīti par saņemtiem, kad:
		1. nogādāti personīgi vai ar kurjeru;
		2. 4 (četras) darba dienas pēc tam, kad nosūtīti pa pastu Latvijas Republikas teritorijā ierakstītā vēstulē;
		3. 2. (otrajā) dienā pēc elektroniski parakstīta dokumenta nosūtīšanas uz šajā Līgumā norādīto Puses e-pasta adresi vai e-adreses kanālu.
	6. Par izmaiņām Līguma 3. pielikumā minētajā informācijā BPS informē PSO saskaņā ar Noteikumos noteikto kārtību un termiņiem.
6. **Norēķinu kārtība**
	1. Maksājumus par balansēšanas pakalpojumu Puses veic atbilstoši izrakstītajiem rēķiniem.
	2. Reizi mēnesī PSO sagatavo rēķinu par balansēšanas pakalpojuma sniegšanu iepriekšējā norēķinu periodā, atsevišķi iekļaujot šādas pozīcijas:
		1. nebalansa maksa par PSO nodoto un BPS saņemto nebalansa apjomu, kas aprēķināts saskaņā ar Tīkla kodeksu;
		2. administrēšanas maksa, kas aprēķināta saskaņā ar Noteikumiem;
		3. neitralitātes maksa, ja tāda aprēķināta saskaņā ar Noteikumiem;
		4. balansēšanas jaudas uzturēšanas maksu, kas aprēķināta saskaņā ar Tīkla kodeksu.
	3. Reizi mēnesī BPS sagatavo rēķinu par iepriekšējā mēnesī BPS nodoto un PSO saņemto nebalansa apjomu.
	4. Reizi mēnesī PSO sagatavo priekšapmaksas rēķinu par balansēšanas jaudas uzturēšanu, ja BPS saskaņā ar Noteikumiem ir pieteicies veikt priekšapmaksu. Balansēšanas jaudas uzturēšanas priekšapmaksa tiek noteikta saskaņā ar Noteikumiem.
	5. Šī Līguma 6.2., 6.3. un 6.4. punktos minētos rēķinus Puses izraksta, pamatojoties uz Mēneša aktu par balansēšanas pakalpojuma nodrošināšanu, kuru puses savstarpēji apstiprina Noteikumos minētajā kārtībā un termiņā.
	6. Puses sagatavo un nosūta šī Līguma 6.2. un 6.3. punktos minētos rēķinus ne vēlāk kā līdz mēneša 15.datumam pēc attiecīgā norēķinu perioda, bet 6.4. punktā minēto priekšapmaksas rēķinu ne vēlāk kā līdz mēneša 15.datumam pirms attiecīgā norēķinu perioda.
	7. Puses vienojas, ka visos Pušu izrakstītajos rēķinos, kas sagatavoti elektroniski, personas, kas izraksta rēķinu, rakstiskais paraksts tiek aizstāts ar tā elektronisko apliecinājumu (autorizāciju).
	8. Ja Puse rēķinu nav sagatavojusi atbilstoši šī Līguma 6.7. punktam, sagatavoto rēķina oriģinālu Puse nosūta otrai Pusei atbilstoši šī Līguma 5.3.punktam, pirms tam rēķinu ieskenētā veidā nosūtot uz attiecīgo šī Līguma 5.1.3. vai 5.1.6. punktā norādīto e-pasta adresi.
	9. Ja pēc BPS rēķina saņemšanas PSO konstatē, ka iespējams veikt savstarpējo ieskaitu, PSO 2 (divu) darba dienu laikā sagatavo un nosūta BPS aktu par savstarpējo ieskaitu. BPS 2 (divu) darba dienu laikā to saskaņo, vajadzības gadījumā sniedzot priekšlikumu izmaiņām aktā. Gadījumā, ja BPS neiesniedz priekšlikumu izmaiņām iepriekš minētajā periodā, uzskatāms, ka BPS ir saskaņojis aktu par savstarpējo ieskaitu, kā arī BPS ir pienākums to parakstīt un veikt norēķinus šajā Līgumā noteiktajā kārtībā. Ja pēc savstarpējā ieskaita veikšanas, kādai no Pusēm vēl jāapmaksā noteikta daļa no rēķina, rēķina apmaksa jāveic šī Līguma 6.10. punktā minētajā termiņā.
	10. BPS un PSO maksājumus veic uz Līgumā norādīto bankas kontu līdz mēneša, kurā izrakstīts rēķins, pēdējai darba dienai.
		1. Saņemtajiem (izrakstītajiem) rēķiniem jāsatur pilna informācija atbilstoši normatīvo aktu prasībām. Gadījumā, ja rēķini nav noformēti atbilstoši normatīvo aktu prasībām, BPS ir pienākums anulēt iepriekš izrakstīto rēķinu un izrakstīt un nosūtīt PSO jaunu rēķinu. Šajā gadījumā apmaksa tiek veikta 30 (trīsdesmit) kalendāro dienu laikā pēc jauna rēķina saņemšanas no BPS.
7. **Konfidencialitāte**
	1. PSO ir tiesības izmantot BPS iesniegto informāciju savu normatīvajos aktos noteikto funkciju izpildei. PSO no BPS saņemto informāciju publicē tikai tādā veidā, lai saglabātu BPS komerciālās informācijas konfidencialitāti, izņemot gadījumus, kad komerciālās informācijas izpaušanu pieļauj šajā Līgumā vai Noteikumos atrunātie gadījumi. BPS no PSO saņemto PSO informācijas tehnoloģiju sistēmas piekļuves informāciju izmanto tikai piekļuvei sistēmai, lai veiktu datu nodošanai PSO un nenodod to trešajām personām, uz to neattiecas šajā Līgumā vai Noteikumos atrunātie informācijas izpaušanas izņēmumi.
	2. Puses apņemas neizmantot pretēji otras Puses interesēm un neizpaust un neizplatīt trešajām personām bez otras Puses rakstiskas piekrišanas šī Līguma ietvaros iegūtu informāciju, izņemot ja:
		1. informācijas atklāšanu vai izmantošanu paredz attiecīgajai Pusei saistošie normatīvie akti;
		2. informācijas atklāšanu vai izmantošana ir nepieciešama tiesas vai šķīrējtiesas procesam, kas izriet vai ir saistīts ar šo Līgumu;
		3. informācijas atklāšana ir nepieciešama Pušu akcionāram, pakalpojumu sniedzējam, Pušu konsultantam vai apakšuzņēmējam, kam Puses atklāj informāciju ar mērķi izpildīt šo Līgumu, vai uzraugošajām institūcijām, nodrošinot, ka šādi šie informācijas saņēmēji saglabā informācijas konfidencialitāti tādā pašā apmērā, kā tas ir saistoši Pusēm saskaņā ar šī Līguma noteikumiem.
		4. informācija jau ir publiski pieejama citu iemeslu dēļ.
8. **Saistību izpildes nodrošinājums**
	1. BPS iesniedz PSO saistību izpildes nodrošinājumu PSO noteiktajā apmērā un termiņā, kas noteikts saskaņā ar Noteikumiem.
	2. PSO ir tiesīgs izmantot iesniegto saistību izpildes nodrošinājumu BPS neizpildīto saistību dzēšanai.
9. **PERSONAS DATU AIZSARDZĪBA**
	1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
	2. Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu.
	3. Puses apņemas nenodot tālāk trešajām personām no citas Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti
	paredz šādu datu nodošanu, vai kad fizisko personu datus nodod Puses apakšuzņēmējiem vai citām personām, kas sniedz Pusei pakalpojumus, pie nosacījuma, ka Puse nodrošina ka attiecīgās personas ir uzņēmušās saistības, kas nodrošina šim Līgumam atbilstošu fizisko personu datu aizsardzību.
	4. Puses apņemas pēc citas Puses pieprasījuma iznīcināt no tās iegūtos fizisko personu
	datus, ja izbeidzas nepieciešamība tos apstrādāt šī Līguma izpildes nodrošināšanai.
	5. AST kontaktinformācija fizisko personu datu aizsardzības jautājumos: tālr. +371 6772 5341, e-pasts: dpo@ast.lv.
10. **Pušu atbildība un nepārvarama vara**
	1. Puses ir atbildīgas par šī Līguma nepildīšanu vai tā neatbilstošu pildīšanu. Puses atbild viena otrai par tiešajiem zaudējumiem, kas otrai Pusei nodarīti to darbības vai bezdarbības rezultātā saskaņā ar Civillikumu. Puse neatbild par otras Puses negūto peļņu.
	2. Par Līgumā noteikto maksājumu termiņu nokavējumu Puse maksā otrai Pusei līgumsodu 0,1% apmērā no termiņā nesamaksātās summas par katru nokavējuma dienu, bet ne vairāk par 10% no nesamaksātās summas. Līgumsoda samaksa neatbrīvo Pusi no saistību izpildes saskaņā ar šo Līgumu. Veiktais maksājums tiek ieskaitīts Līgumsoda dzēšanai atbilstoši Civillikumā noteiktajai kārtībai.
	3. Par Noteikumos noteikto pienākumu neievērošanu Noteikumos noteiktajos gadījumos PSO piemēro par 20% paaugstinātu nebalansa pārdošanas un par 20% pazeminātu nebalansa iepirkšanas cenu.
	4. Konstatējot Līgumā iekļauto informācijas aizsardzības noteikumu (tai skaitā personas datu aizsardzības noteikumu, konfidencialitātes noteikumu, drošības noteikumu) pārkāpumu, attiecīgai Pusei ir pienākums nekavējoties izbeigt pārkāpumu un, ievērojot otrās Puses norādījumus, veikt visas nepieciešamās darbības, lai novērstu pārkāpuma radītās sekas.
	5. Puses nav tiesīgas nodot ar šo Līgumu iegūtās tiesības vai pienākumus citām personām bez otras Puses savlaicīgas rakstiskas informēšanas pirms tiesību vai pienākumu nodošanas.
	6. Puses nekavējoties informē viena otru par apstākļiem, kas kavē šī Līguma pienācīgu izpildi.
	7. Neviena no Pusēm nav atbildīga par šajā Līgumā noteikto saistību neizpildi vai izpildes nokavējumu, kuru izraisījuši nepārvaramas varas apstākļi, kas atrodas ārpus tās Puses ietekmes, kuras rīcība tiek traucēta, un Puse nav spējīga tos novērst ar jebkādām tiesiskām, tās rīcībā esošām metodēm. Šādi apstākļi ietver dabas katastrofas (ugunsgrēki, plūdi, zemestrīces u.c.) un sociālos konfliktus (streiki, boikoti, militāras operācijas, blokāde, teroristu uzbrukumi u.c.).
	8. Puse, kura nevar izpildīt savas saistības nepārvaramas varas apstākļu dēļ, rakstveidā paziņo par to otrai Pusei ne vēlāk kā 2 (divu) darba dienu laikā no nepārvaramās varas apstākļu iestāšanās dienas, paziņojumā norādot paredzamo nepārvaramas varas apstākļu pastāvēšanas laiku, kā arī pēc otras Puses pieprasījuma iespēju robežās sniedz pieprasītos nepārvaramas varas apstākļu iestāšanās pierādījumus. Ja šāds paziņojums netiek nosūtīts, attiecīgā Puse nevar atbrīvoties no atbildības par saistību neizpildi nepārvaramas varas apstākļu iestāšanās rezultātā.
	9. Nepārvaramas varas apstākļu iestāšanās gadījumā Pušu saistību izpilde tiek apturēta līdz brīdim, kad beidzas šādu apstākļu pastāvēšana. Ja nepārvaramas varas apstākļi turpinās ilgāk nekā 90 (deviņdesmit) kalendārās dienas, Puses vienojas par turpmāku rīcību.
	10. Pusei nav pienākums atlīdzināt otrai Pusei nodarītos zaudējumus, kas radušies iepriekš minēto nepārvaramas varas apstākļu iestāšanās rezultātā.
11. **Piemērojamie tiesību akti un strīdu izskatīšana**
	1. Visi jautājumi, kas nav atrunāti šajā Līgumā, tiek risināti saskaņā ar Latvijas Republikā spēkā esošajiem normatīvajiem aktiem.
	2. Strīdus un domstarpības, kas radušies šī Līguma darbības laikā, Puses risina sarunu ceļā, parakstot rakstveida vienošanos, kas ir šī Līguma neatņemama sastāvdaļa.
	3. Ja 14 (četrpadsmit) dienu laikā pēc strīda rašanās dienas risinājumu neizdodas panākt, strīds var tikt nodots izskatīšanai tiesā saskaņā ar Latvijas Republikas normatīvajiem aktiem.
12. **Līguma spēkā esamība, grozīšana un izbeigšana**
	1. Šis Līgums stājas spēkā, kad to ir parakstījušas abas Puses un PSO ir saņēmis BPS saistību izpildes nodrošinājumu saskaņā ar šo Līgumu un Noteikumiem, un ir spēkā līdz 2025.gada 31.decembrim. Ja kāda no Pusēm 30 (trīsdesmit) dienas pirms šī Līguma termiņa beigām nepaziņo par šī Līguma darbības izbeigšanu, tad šis Līgums tiek pagarināts uz katru nākamo kalendāro gadu.
	2. Visi šī Līguma grozījumi un papildinājumi ir sastādāmi, Pusēm rakstiski vienojoties, un tie stājas spēkā pēc to abpusējas parakstīšanas un kļūst par neatņemamu šī Līguma sastāvdaļu.
	3. Jebkura Puse var izbeigt šo Līgumu, rakstiski informējot par to otru Pusi vismaz 30 (trīsdesmit) dienas iepriekš.
	4. Šis Līgums var tikt izbeigts pirms šī Līguma 12.3. punktā noteiktā uzteikuma termiņa, Pusēm par to rakstveidā vienojoties.
	5. PSO, nosūtot BPS rakstveida paziņojumu, ir tiesības vienpusēji izbeigt šo Līgumu pirms šī Līguma 12.3.punktā minētā termiņa bez iepriekšēja brīdinājuma jebkurā no šādiem gadījumiem:
		1. BPS ir pārkāpis šī Līguma noteikumus, t.sk. nav reģistrējies Sabiedrisko pakalpojumu regulēšanas komisijas elektroenerģijas tirgotāja reģistrā, un šis pārkāpums netiek novērsts PSO noteiktā laika periodā;
		2. BPS neiesniedz PSO Līguma izpildes nodrošinājumu vai 10 (desmit) dienu laikā pēc tam, kad PSO ir pilnībā vai daļēji izmantojis BPS iesniegto saistību izpildes nodrošinājumu, to neatjauno;
		3. BPS informē PSO, ka nepiekrīt saskaņā ar šī Līguma 4.4.1. punktu izstrādātajiem Noteikumu grozījumiem.
	6. BPS, nosūtot PSO rakstveida paziņojumu, ir tiesības vienpusēji izbeigt šo Līgumu pirms termiņa jebkurā no šādiem gadījumiem:
		1. BPS nepiekrīt saskaņā ar šī Līguma 4.4.1. punktu izstrādātajiem grozījumiem, tam ir tiesības izbeigt šo Līgumu vienpusējā kārtā, par to informējot PSO 10 (desmit) darba dienas pirms grozījumu Noteikumos stāšanās spēkā;
		2. PSO zaudē elektroenerģijas pārvades licenci.
	7. Abas Puses, nosūtot otrai Pusei rakstveida paziņojumu, ir tiesīgas nekavējoties izbeigt šo Līgumu, ja otrās Puses valdes vai padomes loceklim, dalībniekiem vai pārstāvjiem, vai patiesā labuma guvējiem, pārstāvēt tiesīgajai personai vai prokūristam piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas.
	8. Šī Līguma izbeigšana neatbrīvo Puses no saistību, kas tika nodibinātas šī Līguma darbības laikā, izpildes pilnā apmērā.
13. **Citi noteikumi**
	1. Šajā Līgumā minētie termiņi, kas izteikti darba dienās nosakāmi, ņemot vērā Latvijā noteiktās svētku dienas.
	2. Šis Līgums ir sastādīts un parakstīts uz 8 (astoņām) lapām, ar 3 (trīs) pielikumiem, divos eksemplāros latviešu valodā. Pie katras Puses glabājas viens šī Līguma eksemplārs.
14. **PIELIKUMI**
15. pielikums – “Informācija par balansēšanas pakalpojuma sniedzēju”;
16. pielikums – “Informācija par pārvades sistēmas operatoru”;
17. pielikums – “Informācija par tirgotājiem, kuriem BPS sniedz balansēšanas pakalpojumu”.
18. **Pušu rekvizīti un paraksti**

|  |  |
| --- | --- |
| BPS:NosaukumsAdreseVienotais reģ. Nr. \_\_\_\_\_\_\_\_\_\_\_\_\_PVN \_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_Bankas kods: \_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_*(Ja dokuments parakstīts ar elektronisko parakstu, parakstītāja Vārds, Uzvārds norādīts elektroniskajā parakstā)* | PSO:AS "Augstsprieguma tīkls"Dārzciema iela 86, Rīga, LV-1073Vienotais reģ. Nr. 40003575567PVN LV40003575567Banka: AS "SEB banka"Bankas kods: UNLALV2XKonta Nr. LV55 UNLA 0050 0008 5850 5*(Ja dokuments parakstīts ar elektronisko parakstu, parakstītāja Vārds, Uzvārds norādīts elektroniskajā parakstā)* |

**Pielikums Nr. 1**

Balansēšanas līgumam Nr.\_\_\_, \_\_\_.\_\_\_.\_\_\_\_\_\_.

(DD.MM.YYYY)

|  |
| --- |
| **Informācija par balansēšanas pakalpojuma sniedzēju** |
| KONTAKTINFORMĀCIJA PAR UZŅĒMUMU |
| Nosaukums: |  |
| Korespondences adrese: |  |
| Pasta indekss: |  |
| Pilsēta: |  |
| Valsts: |  |
| Tīmekļa vietne: |  |
| Kontaktpersona 1: |  |
| Telefons: |  |
| E-pasta adrese: |  |
| Kontaktpersona 2: |  |
| Telefons: |  |
| E-pasta adrese: |  |
| Balansa vadības sistēmas galvenais lietotājs: |  |
| Telefons: |  |
| E-pasta adrese: |  |
| UZŅĒMUMA IDENTIFIKĀCIJA |
| Reģ. numurs: |  |
| PVN reģ. numurs: |  |
| EIK kods |  |
| Elektroenerģijas tirgotāju reģistra reģistrācijas numurs: |  |

**Pielikums Nr. 2**

Balansēšanas līgumam Nr.\_\_\_, \_\_\_.\_\_\_.\_\_\_\_\_\_.

(DD.MM.YYYY)

|  |
| --- |
| **INFORMĀCIJA PAR Pārvades sistēmas operatoru** |
| KONTAKTINFORMĀCIJA PAR UZŅĒMUMU |
| Nosaukums: | AS “Augstsprieguma tīkls” |
| Korespondences adrese: | Dārzciema iela 86 |
| Pasta indekss: | LV-1073 |
| Pilsēta: | Rīga |
| Valsts: | Latvija |
| Tīmekļa vietne: | www.ast.lv |
| Kontaktpersona 1: |  |
| Telefons: |  |
| E-pasta adrese: |  |
| Kontaktpersona 2: |  |
| Telefons: |  |
| E-pasta adrese: |  |
| UZŅĒMUMA IDENTIFIKĀCIJA |
| Reģ. numurs: | 40003575567 |
| PVN reģ. numurs: | PVN LV40003575567 |
| EIK kods | 10X1001A1001B54W |
| Licences numurs: | Nr. E 12001 |

 **Pielikums Nr. 3**

Balansēšanas līgumam Nr.\_\_\_, \_\_\_.\_\_\_.\_\_\_\_\_\_.

(DD.MM.YYYY)

**Informācija par tirgotājiem, kuriem balansēšanas pakalpojuma sniedzējs sniedz balansēšanas pakalpojumu**

**Balansēšanas pakalpojuma sniedzējs:**

Nosaukums: \_\_\_\_\_\_\_\_\_\_\_\_\_\_\_\_\_

Reģistrācijas Nr.: \_\_\_\_\_\_\_\_\_\_\_\_\_\_\_\_\_

Balansēšanas līgums Nr.: \_\_\_\_\_\_\_\_\_\_\_\_\_\_\_\_\_

EIK kods: \_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Nr.p.k. | Nebalansa apgabals | Balansēšanas pakalpojuma līgums |
| Tirgus dalībnieka nosaukums | EIK kods | Sākums | Beigas |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Balansēšanas pakalpojumu sniedzējs atbild par pareizu ziņu sniegšanu un pārstāvības tiesībām.

Balansēšanas pakalpojuma sniedzēja vārdā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_ /